אולימפיאדת הבלשנות הבין-לאומית

אולימפיאדת הבלשנות הבין-לאומית (באנגלית: International Linguistics Olympiad,‏ בראשי תיבות: IOL) היא אחת אולימפיאדות המדע הבין-לאומיות לתלמידי בית ספר תיכון. האולימפיאדה מכילה גם תחרות אישיות וגם קבוצתית. התחרות האישית מורכבת מ-5 בעיות, הקשורות לתחומים העיקריים של בלשנות תאורטית, מתמטית ויישומית – פונטיקה, מורפולוגיה, סמנטיקה, תחביר, סוציו-לינגוויסטיקה וכו' – שעל התלמידים לפתור לבד במשך שש שעות. התחרות הקבוצתית מורכבת מבעיה אחת קשה וגוזלת זמן במיוחד מאז ה-IOL השני. לקבוצות המורכבות בדרך כלל מארבעה תלמידים, ניתנות ארבע שעות לפתור בעיה זו. כמו כמעט כל אולימפיאדות המדע הבין-לאומיות, בעיותיה מתורגמות ופתורות בכמה שפות. עם זאת, בניגוד לאולימפיאדות אחרות, התרגומים מסופקים על ידי ועדת הבעיות הרב-לשונית, גוף של מומחים בלתי תלוי בראשי הנבחרות. מכיוון שהתלמידים יכולים להשיג יתרון מסוים אם הם מכירים אחת או יותר ממשפחות השפות שעליהן הבעיות, הבעיות מתבססות יותר ויותר על כמה מהשפות הפחות מוכרות בעולם. למרבה המזל, עם יותר מ-6,000 שפות מדוברות ברחבי העולם (לא כולל מה שנקרא שפות מתות) אין חוסר לבחירה. נוכחותם של ועדת בעיות וחבר שופטים עצמאיים אומרת שראשי הקבוצות אינם חייבים להיות מומחים בבלשנות (אף על פי שרובם כן): הם יכולים (ולעיתים קרובות עושים זאת) לעבוד בשיתוף פעולה הדוק עם הקבוצות שלהם, לספק אימון ברגע האחרון במהלך השבוע של התחרות. בכל מקרה, היכולת המועילה ביותר היא חשיבה אנליטית ולוגית, משום שכל הפתרונות חייבים לכלול הנמקה ברורה. הרעיון של בעיות בלשנות אוטרקיות (הלא דורשות ידע נוסף חוץ מתיאור הבעיה) נוצר בשנות ה-60, בסביבה האינטלקטואלית של המחלקה לבלשנות תאורטית ויישומית (OTiPL) של אוניברסיטת מוסקבה. בשנת 1963 פרסם אנדריי זליזניאק ספר המכיל כמה בעיות של הסגנון הזה, ובעקבותיו הציע סטודנט אלפרד ז׳ורינסקי לפרופסור ולדימיר אוספנסקי ליצור אולימפיאדה לתלמידי תיכון המכילה בעיות כאלה. כך, בשנת 1965, נערכה "האולימפיאדה המסורתית של מוסקבה בבלשנות ומתמטיקה" הראשונה, עם ועד ארגוני שהורכבה מאוספנסקי (הנשיא), איגור מילוסלבסקי, אלכסנדר קיבריק ואנה פוליבנובה. ועדת הבעיות הורכבה מז'ורינסקי (המחבר של רוב הבעיות) וזליזניאק, וגם בוריס גורודצקי (נשיא), אלכסנדרה רסקינה וויקטור רסקין. אולימפיאדת מוסקבה נערכה מדי שנה עד 1982 ומשוקמה שוב ב-1988, והיא עדיין מתקיימת בימינו. IOL-19 נערכה בין 25 ל-29 ביולי 2022 במכללת קינג ויליאם בקסטלטאון, האי מאן. בראשותו של רוב טיר, האולימפיאדה אירחה 46 קבוצות מ-32 מדינות, כאשר מולדובה, שווייץ ותאילנד השתתפו בתחרות בפעם הראשונה. ראש ועדת הבעיות היה סמואל אחמד. חמש הבעיות בתחרות האישית נגעו במורפופונולוגיה של אוביחית ( שפה קווקזיות קרובה לאדיגית ולאבחזית ), הסמנטיקה והמורפופונולוגיה של פעלים בשפת אלבמה ( שמדברים בה בדרום ארצות הברית ), תחביר של שפת Nǀuuki (לשפה הזאת נשארה רק דוברת אחת באפריקה), קרבה של שפת Arabana, ושינויים פונולוגיים והיווצרות של טון בשתי שפות שנצרו מProto-Chamic שפות Phan Rang Cham ו-Tsat. בעיית התחרות הקבוצתית הכילה קטעים במנצ'ורית של המאה ה-17 וה-18 מ-Cheong-eo Nogeoldae ומה״מראה הקיסרית של השפה המנצ'ורית״ של קיסר קאנגשי. המשימה חייבה את התלמידים לנתח את הקטעים, להתאים משפטים במנצ'ורית הישנה והמודרנית לתרגומים שלהם וכן לכתוב באלפבית המנצ'ורי. IOL 20 נערכה בין 24 ביולי ל-28 ביולי 2023 בבנסקו, בולגריה. בראשות אלכס ולינוב, היא קיבלה 51 קבוצות מ-37 מדינות, והפיליפינים השתתפו לראשונה. בראש ועדת הבעיות עמד מילנה ונבה. חמש הבעיות בתחרות האישית עסקו בשפות כגון Guazacapán Xinka (שפה בגואטמלה שאין לה כיום דוברים), Apurinã (ברזיל), Coastal Marind (אינדונזיה), Plains Cree (קנדה) וSupyire (מאלי וחוף השנהב). בעיית התחרות הקבוצתית עסקה בחלקי מילון של צ'סטר ס. סטריט של Murrin-patha, שפה אבוריג'ינית אוסטרלית המדוברת על ידי יותר מ-2,000 אנשים בטריטוריה הצפונית. בשנה הזאת גם נבחרת ישראל לקחה חלק בתחרות אחרי 11 שנים של חוסר נציגות. נבחרת ישראל השתתפה בתחרות פעמיים. לראשונה שלחה ישראל נציגות ב-2012, כשנבחרת בת 4 תלמידים: רון אשרוב שי ויקל עירד זהבי גיא רווה טסה לIOL-10 שנערכה בסלובניה. הנבחרת קיבלה תמיכה מאוניברסיטת חיפה וGeneral Motors. ב-2023 באולימפיאדה ה20 שנערכה בבנסקו בבולגריה השתתפה נבחרת ישראל נוספת: מריה גריצון מיכאל יומדין רומן רוגינסקי לב יאנושביץ׳ בשנה הזאת לראשונה קיבלה נבחרת ישראל פרס באולימפיאדה, מדליית ארד בתחרות האישית. הנבחרת מומנה על ידי מימון המונים ותמיכה של שני ספונסרים, מורים עולים וGradientt. הנה טבלה המסכמת את ההיסטוריה של האולימפיאדה: רק מדינות שזכו במדליית זהב אחת לפחות מופיעות ברשימה. הנתונים מדויקים עד 2023. מדיה וקבצים בנושא אולימפיאדת הבלשנות הבין-לאומית בוויקישיתוף "Милославский, Игорь Григорьевич". Летопись Московского университета. "Памяти Б.Ю Городецкого". Филологический факультет, МГУ имени М. В. Ломоносова. נבדק ב-17 בנובמבר 2022. {{cite web}}: (עזרה) "Александра Раскина". נבדק ב-17 בנובמבר 2022. {{cite web}}: (עזרה) "International history". United Kingdom Linguistics Olympiad. 3 ביוני 2011. נבדק ב-2013-08-09. {{cite web}}: (עזרה) "First International Olympiad in Linguistics (2003)". Department of Theoretical and Applied Linguistics, Moscow State University. נבדק ב-8 בספטמבר 2012. {{cite web}}: (עזרה) "IOL Castletown 2022". IOL 2022. IOL 2022. נבדק ב-1 באוגוסט 2022. {{cite web}}: (עזרה) Israel • IOL, sites.google.com עברית למתקדמים: עולה חדש זכה במדליה באולימפיאדת הבלשנות, באתר ישראל היום האוליפיאדה הבינלאומית לבלשנות, באתר cl.haifa.ac.il In first, Israel team returns with medal from international linguistics competition, www.israelhayom.com (באנגלית) Israel, International Linguistics Olympiad (באנגלית) "Participants". IOL 2016. אורכב מ-המקור ב-יולי 9, 2016. נבדק ב-יולי 9, 2016. "Ventspils 2021". נבדק ב-2020-04-07. "Results". International Linguistics Olympiad. International Linguistics Olympiad. נבדק ב-30 ביולי 2021. {{cite web}}: (עזרה)